കെ.ടി.സി.ടി സ്കൂളില് കത്തെഴുത്ത് മത്സരം കല്ലമ്ബലം :ലോകതപാല് ദിനത്തോടനുബന്ധിച്ച് കെ.ടി.സി.ടി ഹയര് സെക്കന്ഡറി സ്കൂളില് സംഘടിപ്പിച്ച കത്തെഴുതല് മത്സരം ശ്രദ്ധേയമായി. ഹൈസ്കൂള് വിഭാഗത്തിലെയും യു.പി വിഭാഗത്തിലെയും കുട്ടികള് മത്സരത്തില് പങ്കെടുത്തു. ഓരോ കുട്ടിയും കൊവിഡ്കാല വിദ്യാഭ്യാസ അനുഭവങ്ങളെക്കുറിച്ച് അഞ്ച് സുഹൃത്തുക്കള്ക്ക് കത്തെഴുതി തപാല് മാര്ഗം അയയ്ക്കുകയും അതിന്റെ ഫോട്ടോസ് സംഘാടകര്ക്ക് അയച്ചുകൊടുക്കുകയും ചെയ്തു. കെ.ടി.സി.ടി സെക്കന്ഡറി സ്കൂള് ചെയര്മാന് എ.നഹാസ് ഉദ്ഘാടനം നിര്വഹിച്ചു.സീനിയര് പ്രിന്സിപ്പല് എസ്. സഞ്ജീവ് അദ്ധ്യക്ഷത വഹിച്ച ചടങ്ങില് കണ്വീനര് യു.അബ്ദുല് കലാം, എച്ച്.എസ് പ്രിന്സിപ്പല് എം.എന് മീര,മലയാളം ക്ലബ്ബ് കണ്വീനര് സംഗീത സ്റ്റുഡന്സ് കോ ഒാര്ഡിനേറ്റര്മാരായ മുഹമ്മദ് ഹംദാന്,ഷിഫാന ഷിബു എന്നിവര് പങ്കെടുത്തു.